**О Б Я В А**

Във връзка с изпълнение на проект „Усъвършенстване на системата за установяване на активи в България“ по програма БГ 13 на Норвежкия Финансов Механизъм 2009 - 2014, Комисия за отнемане на незаконно придобито имущество (КОНПИ) търси изпълнител, който да подготви техническо задание и методика за оценка, необходими при подготовката на процедура по обществена поръчка за целите на осигуряване на чуждоезиково обучение:

Всички конкретни параметри за нуждите на възложителя относно организирането на чуждоезиково обучение ще бъдат допълнително обяснени и доуточнени от възложителя на изпълнителя при необходимост, в процеса на разработване на документите от негова страна, като на този етап те могат да бъдат обобщени по следния начин:

1. Очакван брой обучаеми – минимум 60 служители (задължителен индикатор по проекта) или максимум до 150-160 човека. Обучението ще е след работно време и/или в почивни дни.
2. Езици – преобладаващо английски език, като има отделни желаещи за испански, италиански, френски и немски.
3. Служителите не са концентрирани единствено в гр. София, но и в различни други окръжни градове на страната. Направени са предварителни разчети, но същите не могат да бъдат гарантирани окончателно на този етап. При сключване на договора с избрания изпълнител/изпълнители кандидатите за обучение ще се запознаят с конкретните параметри и условия на предлаганата услуга и окончателно ще потвърдят или не участието си. Това е и една от причините за минимални и максимални очаквания за действителен брой обучаеми.
4. Съществува и максимална цена за един обучаем, която е допустима съгласно одобрения бюджет на проекта и същата не може да бъде надвишавана от възложителя. Тази максимална цена е изчислена на база примерно три-месечен курс с интензитет от 3 астрономически часа на седмица (независимо дали часовете са разпределени наведнъж в един ден, или в няколко дена), или някакво друго съпоставимо еквивалентно решение за продължителността на обучение.
5. Минимален брой курсове за един обучаем, с който се ангажира възложителят, че записалите се за обученията негови курсисти ще посетят, е 1 курс, примерно 3 месеца с 3 астрономически часа на седмица или някакво сходно еквивалентно решение за продължителността на посещенията.
6. По избор на обучаемите – след първият курс, те ще имат възможност да решат дали да посетят втори такъв, а след втория – и трети, който е максимумът от брой курсове за един обучаем.
7. Относно предварителното ниво на познания по съответния език от курсистите – изпълнителят/изпълнителите трябва да направят някакъв входен тест за проверка на нивото на дадения обучаем, за да преценят в каква група да го насочат.
8. Относно качеството на обучението – да се прецени вариант за сертифицирани преподаватели или някакъв друг критерий, който гарантира качество на услугата.
9. Да се прецени по какви широко приети стандарти за ниво на владеене на езика ще бъдат обучавани курсистите и какъв документ ще получават при успешно завършване на курса.

Трябва да се уточни как да се оценяват офертите на бъдещите кандидати за предоставяне на услугата чуждоезиково обучение - по най-ниска обща цена за целия предложен комплект услуги или икономически най-изгодна оферта.

Максимален бюджет за извършване на услугата - 2500 лв. без ДДС и без осигуровки за сметка на възложителя, в случай че се начисляват такива.

Офертите на кандидатите ще бъдат оценявани комплексно: като комбинация от предложена най - ниска цена (без ДДС, независимо дали изпълнителят начислява или не такъв) и други конкурентни предимства, които кандидатите може да изтъкнат. Кандидатите могат по тяхна преценка да представят всякакъв вид информация, включително документи, които подкрепят техните качества и опит, и които биха придали допълнителна тежест на офертата на дадения кандидат предвид предмета на услугата. Възложителят няма да фиксира определен процент тежест на нито един от двата критерия – цена или конкурентни предимства, а преценката ще се сформира в свободен формат.

Не се предвижда авансово плащане за изпълнителят, който ще изработи документите по настоящата обява, а сумата ще бъде заплатена в 30-дневен срок от датата на протокол за приемане на извършената работа на база на подписан договор между двете страни.

Офертите трябва да бъдат изпратени до **22.01.2015 г. включително** на

e-mail: ciaf@ciaf.government.bg, с копие до d.grozdev@ciaf.government.bg

или на адрес: гр. София 1000, ул. „Г.С.Раковски“ № 112, ет. 3 – Деловодство, Комисия за отнемане на незаконно придобито имущество (работно време 09.00 – 17.30)

Лице за контакти:

Димо Гроздев

d.grozdev@ciaf.government.bg

+359 882 699 826